open-index/open-wikipedia-markdown huggingface dataset:
Валбах

**Валбах** може да се однесува на следниве места:

* Валбах (Швајцарија) — општина во кантонот Аргау, Швајцарија
* Валбах (Тирингија) — село и поранешна општина во покраината Тирингија, Германија
* Валбах (Милуз) — општина во департманот Горна Рајна, Франција
* Валбах (Колмар-Рибовил) — општина во департманот Горна Рајна, Франција
Вашингтонски каталог на двоѕвезди

**Вашингтонски каталог на двоѕезди** ( или **WDS**) — каталог на двоѕвезди во надлежност на Поморската опсерваторија на САД. Опфаќа информации како положба, величина, сопствено движење и спектрален тип. Во јуни 2017 г. содржел 141.743 двоѕвезди. Вклучени се и повеќекратни ѕвезди. Повеќекратните ѕвезди со *б* составници се претставуваат во каталогот како парови *б-1*.

## Историја
Базата според која е изработен WDS започнала во Личката опсерваторија, каде според неа е направен Индекс-каталогот на визуелни двоѕвезди, објавен во 1963 г. Во 1965 г. по инцијатива на Чарлс Ворли таа прешла во Поморската опсерваторија.

Оттогаш каталогот е подобруван со разни мерни податоци, претежно од каталозите „Хипаркос“ и „Тихо“ и исходните сознанија од вршената дамчеста интерферометрија, како и други извори.

## Поврзано
* Ајткенов каталог на двоѕвезди
* Бернамов каталог на двоѕвезди

## Наводи

## Надворешни врски
* Каталогот WDS  — Поморска опсерваторија на САД
* Вашинтгонски каталог на двоѕвезди — VizieR
* StelleDoppie  — посредник за WDS

Категорија:Ѕвездени каталози
Категорија:Двоѕвезди
Ероманго

**Ероманго**  (бислама: *Erromango*, еромангански: *Nelocompne*) е остров во покраината Тафеа во Вануату. Со своите 891.9&nbsp;км2, островот е најголем во покраината Тафеа и четврт најголем во Вануату.

## Географија
Вкупната површина на Ероманго е  891.9&nbsp;км2. Најголемата должина на островот е 48&nbsp;км, а ширината е од 20 до 30 км. Највисока точка е Сантоп со  886 метри надморска висина. Островот се наоѓа на следните координати 18°37'Ј и 18°59'Ј и 168°59'И и 168°20'И. Во непосредна близина на Ероманго е островчето **Вете Манунг**, кој е на 15 км североисточно од Ероманго.

Средишниот дел на островот е сочинет од вулканот Сантоп. Островот е дел од Меланезија. Островот е покриен со густа зелена шума, а на западниот дел има густа тревна вегетација.

Како и останатите острови во Вануату, така и Ероманго е со вулканско потекло.

## Население
Според пописот од 2009 година, Ероманго имал население од 1,959 жители. Просечниот годишен природен прираст е  2.2%, и на островот има 325 домаќинства. Најголеми села се Дилонс Беј, Потнарвин и Ипота.

## Јазици
Пред доаѓањето на Европејците, Ероманго важел за доста разновиден во јазична смисла. По доаѓањето на Европејците, островот изгубил од 76% до 83% од староседелските јазици. Според јазичарот Тери Кроули, после Австралија, Ероманго доживеал најголема јазична катастрофа во Океанија.

Денес преживеал само ероманганскиот кој го зборуваат околу 90% од населението. Of Erromangans over the age of five, 63.6% 63 проценти од населението се писмени на бислама, на англиски 62.0% а на француски само 19% од населението.

## Сообраќај
На островот има две писти, односно аеродрома: Аеродром Дилонс Беј и Аеродром Ипота.

## Наводи

## Поврзано
* Тафеа
* Вануату

## Надворешни врски
*Културно здружение Ероманго
*Јазици на Ероманго
*ТАФЕА: Ероманго 

Категорија:Острови во Вануату
Категорија:Тафеа
Футуна (Вануату)

**Футуна** (бислама: *Futuna*) е остров во покраината Тафеа во Вануату. Футуна е најисточниот остров во државата.

## Географија
Островот е всушност издигнато копно од подводен вулкан. Последен пат вулканот еруптирал пред 11.000 години. Достигнал висина до 666 метри. Овој остров понекогаш се нарекува Западна Футуна за да се разликува од островот Футуна во Валис и Футуна. Островот е дел од географската област Полинезија.

## Население
Островот има население од 535 жители според пописот од 2009 година. На островот моментално има 5 села:
*Иасоа 
*Ипао 
*Матанги
*Ихсија
*Имунга

## Сообраќај
На островот има мал аеродром, Аеродром Футуна. Од аеродромот има по 2 лета седмично. Има и мало пристаниште, Хералд Беј.

## Образование
На островот има училиште во селото Ихсија. Поранешното име на училиштето било Ихсија Средно Учулиште, денес се вика Едвард Нипаке Меморијално Училиште. Во училиштето се одвива и основно и средно образование.

## Поврзано
*Тафеа
* Вануату

## Наводи

## Надворешни врски
* Вануату Травел: Футуна 

Категорија:Тафеа
Категорија:Острови во Вануату
Анива

**Анива** (бислама: *Aniwa*) е мал остров во покраината Тафеа во Вануату.

## Географија
Вкупната површина на островот е 8&nbsp;км2. За разлика од останатите острови во Вануату, Анива е корален остров, односно корален атол. Островот се издигнува на 42 метри надморска висина. Во северозападниот дел на островот има лагуна, *Лагуна Ичаро*, која е отворена кон морето. Најблизок остров е Тана, кој е на 24 км југозападно. Островот е дел од Полинезија заедно со Футуна. Сите други острови во Вануату се дел од Меланезија.

## Население
Населението, заедно со тоа од Футуна, се Полинезијци кои дошле од Валис и Футуна или Самоа пред многу години. Населението на островот е околу 350 жители поделено во пет села:
#Итамоту
#Имале
#Исавај
#Икаокао
#Намсафура

## Сообраќај
На островот се наоѓа Аеродромот Анива, кој има летови двапати неделно кон Порт Вила.

## Наводи

## Надворешни врски
* Вануату Травел: Анива 

Категорија:Острови во Вануату
Категорија:Тафеа
Тана (остров)

**Тана** (бислама: *Tanna* или *Tana*) е остров во покраината Тафеа во Вануату.

## Географија
Островот има најголема должина од 40 километри и ширина од 19 километри. Вкупната површина на островот е 550&nbsp;км2. Највисока точка на островот е Тукосмера со 1.084 метри надморска висина.

Во источниот дел на островот, североисточно од врвот, се наоѓало езерото Сиви. Во април 2000 година, по обилни врнежи, езерото истекло кон Сулфурниот залив, при тоа уништувајќи го селото во близина. При оваа непогода немало жртви.

Вулканот Јасур е активен вулкан кој се наоѓа во југоисточниот дел на островот. Вулканот е лесно достапен и позната локална туристичка атракција.

## Население
Овој остров е најнаселен во покраината Тафеа, односно има  29.000 жители. Тана е еден од најнеселените во државата. Административен центар на Тафеа е Исангел, а најголемо населено место е Ленакел.

Тана е скоро цел населен од Меланезијци и следат традиционален животен стил.

## Јазик
На островот се зборуваат меланезиски јазици, односно: кмаерски јазик, југозападен танански јазик, севернотанански јазик, ленакелски јазик и источнотанански јазик. Овие јазици често се именуваат како танански јазици, дел од групата на јужновануатски јазици од семејството  на австронезиски јазици. Голем дел од населението зборува и на бислама.

## Сообраќај
На островот функционира Аеродром Вајтгрес.

## Наводи

## Поврзано
* Тафеа
* Вануату

## Надворешни врски

* 
* Pacific Island Travel
* Јазици на Тана 
* Фотографии од Тана

Категорија:Тафеа
Категорија:Острови во Вануату
Категорија:Држави и територии настанати во 1980 година
Категорија:Држави и територии настанати во 1974 година
Торба (покраина)

**Торба**  е една од шестте покраини на Вануату. Оваа покраина ги опфаќа Бенксовите Острови и Торесовите Острови. Името на покраината потекнува од првите две букви од островските групи: **Тор**есови Острови и **Ба**нксови Острови.

## Население
Покраината има население од 9,359 луѓе 
и површина од  882&nbsp;км2. Административен центар на покраината е Сола на островот Вануа Лава.

## Острови
мини|451x451пкс| Бенксовите Острови
мини|395x395пкс| Торесови Острови

Поголеми островите во покраината се:

;Бенксови Острови

;Торесови Острови

; Целосен список
*Торесови Острови
**Хив 
** Линуа 
**Ло 
** Метома  
**Тегуа
***Нгвел
**Тога
* Бенксови Острови
**Вот Танде
**Урепарапара
** Ровански Острови
***Ватанса
*** Петен
***Ро
***Восу
***Ломер
***Енвут
***Анвет
*** Моје
*** Рова
***Сана
*** Лавап 
*** уште 4 многу мали островчиња
** Мота Лава
**Ра
**Вануа Лава
***Равенга
*** Луно
*** Кветенвул
***Пвотинвол
***Квакеа
***Нгере Невет
**Мота
**Гауа
**Мериг
**Мерелава

## Јазици
Во покраината се зборуваат торес-бенксовите јазици, сите дел од групата на океански јазици.

## Наводи

## Литература
*

## Надворешни врски
* Вануату Травел: Торба 

*
Категорија:Држави и територии настанати во 1994 година
Шефа

**Шефа** е една од шестте покраини во Вануату. Покраината се наоѓа во средишниот дел на Вануату и е составена од островите Ефате, Епи и Шепердовите Острови. Името на покраината потекнува од првите букви на главните острови: **Ше**пердови Острови, **Е**пи и **Ефа**те. Покраината има население од 78,723 жители и површина од 1,455&nbsp;км². Административен центар на покраината е главниот град на Вануату - Порт Вила.

## Географија
Островите во покраината се со вулканско потекло. Во покраината има само еден активен вулкан, на островот Епи, кој е активен понекогаш. Во морето, околу островите има подводни вулкани.

Покраината е составена од околу 27 острови. Најнаселен е островот Ефате, каде се наоѓа главниот град. Околу островите има голем број гребени, кои се погодни за нуркање. Некои од островите во покраината немаат постојан извор на питка вода, па така, водата мора да ја собираат кога има врнежи. На поголемите острови се наоѓаат следните реки: Тагабе, Епуле и Рентапау.

## Острови

;Поголеми острови

;Целосен список
*Ефате
**Нгуна
**Пеле
**Какула
**Емао
***Скот Рок*, карпи
**Еруети Леп
**Ератап
**Капума
**Екапум Леп
**Еракор
**Иририки
**Ифира
**Хајдавеј
**Еретока
**Лелепа
**Мосо
*Шепардски Острови
***Етарик*, карпи
***Масон*, карпи
**Матасо
**Макура
**Емае
***Гребен Кук*
** Бунинга
***Рошерс Амора*, карпи
**Тонгарики
**Фалеа
**Евосе
***Туфт Рок*, карпи
**Тонгоа
***Вату Мјала*, карпи
**Лајка
** Тефала
**Еракор
*Епи
**Ламен
**Намука

## Население
Порт Вила е дом на околу 44.000 жители, повеќето Вануаќани. Целата покраина има околу 79.000 жители, според пописот од 2009 година. Според статистичките информации, има зголемување на урбанизацијата, двојно.

## Наводи

## Поврзано
* Вануату
* Покраини во Вануату

## Надворешни врски
* Nautilus Dive 
* Канцеларија за туризам на Вануату

*
Категорија:Држави и територии настанати во 1994 година
Адендорф

**Адендорф** () — општина во округот Линебург, во сојузната покраина Долна Саксонија, Германија.

## Географија
### Местоположба

Адендорф се наоѓа помеѓу реката Илменау и Страничниот канал на Елба, околу десет километри јужно од самата Елба.

### Соседни општини

Општината се граничи со Бардовик на запад, Бритлинген на север, Шарнебек на исток и градот Линебург на југ.

## Партнерства

Адендорф има воспоставено партнерства со следниве општини:

*  Сен Ромен де Колбоск, Франција (од 1987 г.)
*  Вонгровјец, Полска (од 2001 г.)

## Наводи

## Надворешни врски

Категорија:Линебург (округ)
Т со нула

**„Т со нула“** (италијански: *T con zero*) — збирка раскази на италијанскиот писател Итало Калвино од 1967 година. За неа, тој ја добил наградата „Вијареџо“ која одбил да ја прими.

## Содржина
Збирката ги содржи следниве раскази:
* Прв дел: *Останатиот QFWFQ*
::* Меката Месечина
::* Потеклото на птиците
::* Кристали
::* Крвта и морето
* Втор дел: *Пришила*
::* Митоза
::* Мејоза
::* Смрт
* Трет дел: *Т со нула*
::* Т со нула
::* Потера
::* Ноќно возење
::* Грофот Монте Кристо

## Наводи

Категорија:Дела на Итало Калвино
Категорија:Книги од 1967 година
Категорија:Италијански раскази
Категорија:Книги на италијански јазик
Декан

**Декан** (, ) ― управник на факултет што се избира од редот на професорите и има мандат на определено време.

## Потекло на поимот
Првично декан бил главешина на дружина од десет војници или калуѓери. Подоцна, во средниот век називот се задржал во манастирите кои често биле многу големи и во кои можело да има и по стотина калуѓери. За полесно управување, калуѓерите биле организирани во групи по десет чиј поглавар бил калуѓер наречен „деканус“.

Кога од некогашните манастирски училишта се развиле универзитетите, називот „декан“ продолжил да се користи за разни административни челници во тие образовни установи.

## Македонија
На македонските универзитет, декан е челник на факултет кој може да вклучува повеќе академски оддели. Деканот го бира Наставно-научниот совет на факултетот, а изборот го потврдува ректорот на универзитетот. Деканот го претставува факултетот, ги води седниците на факултетската управа, води сметка за примена на статутот.

Покрај деканот, се бира и одреден број на продекани за одредени области (настава, финансии...) кои заедно го сочинуваат деканатот.

## Наводи

Категорија:Високо образование
Категорија:Титули
Година на мајмунот

**Година на мајмунот** — македонска комедија и драма од 2018, трето дело на режисерот Владимир Блажевски, кој е и сценарист на филмот.

## Содржина
Филмот е топла приказна за пријателството меѓу Цобе и мајмунот Коко, кое наеднаш ќе биде прекинато и Коко ќе исчезне по што ќе настане целосен хаос во државата пропратена со аферата „Коко“.

Филмот трае 112 минути.

## Улоги

## Наводи

## Надворешни врски
* 

Категорија:Македонски филмови од 2010-тите
Категорија:Филмови на Владимир Блажевски
Категорија:Филмови со Игор Ангелов
Категорија:Филмови со Марија Кон
Категорија:Филмови со Береда Решит
Категорија:Филмови со Фаик Мефаиловски
Категорија:Филмови со Тања Кочовска
Категорија:Филмови со Митко Апостоловски
Категорија:Појавено во 2018 година во Македонија
Ругање со Христос

**„''Ругање со Христос''“** ― македонски филм од 2018 година, прв долгометражен филм на режисерот Јани Бојаџи.

Филмот трае 152 минути.

## Содржина
Александар е познат новинар во еден угледен француски политички весник, се враќа во неговото родно место Нивици, Преспанско, во егејскиот дел на Македонија, со цел да дознае кој бил неговиот татко Лазар, кој долго време живеел во Република Македонија, како политички иселеник.

## Улоги

## Надворешни врски
* 

Филмот Online е достапен на:
* kinemoe.mk 

Категорија:Македонски филмови од 2010-тите
Категорија:Филмови на Јани Бојаџи
Категорија:Филмови со Љупчо Тодоровски
Категорија:Филмови со Јоана Пилиху
Категорија:Филмови со Мето Јовановски
Категорија:Филмови со Јоана Поповска
Категорија:Филмови со Младен Крстевски
Категорија:Филмови со Благоја Чоревски
Категорија:Филмови со Владо Јовановски
Категорија:Појавено во 2018 година во Македонија
Категорија:Филмови чие дејствие се одвива во Нивици
Господ постои, името ѝ е Петрунија

**Господ постои, името ѝ е Петрунија** — македонски филм од 2019 година, работен по вистинит настан што се случил на Водици во Штип во 2014 година.

Режисер на филмот е искусната и легендарна Теона Стругар Митевска, која се јавува како истовремен сценарист заедно со Елма Татарагиќ.

Овој филм е првиот македонски филм кој влегол во службена конкуренција на Берлински филмски фестивал и во борба за Златна мечка, а освен тоа има учество на неколку други и значајни меѓународни филмски фестивали. Најголемата награда која ја има добиено е ЛУКС наградата на Европски парламент.

Филмот трае 100 минути и е во македонско, хрватско, француско, белгиска копродукција.

## Содржина
Петрунија е 32-годишна девојка која сè уште живее со своите родители и не е вработена.

Одејќи на интервју за работа за време на Водици ќе се вмеша во група мажи кои ќе скокаат по крстот и ќе го фати по што ќе настане голема збрка.

## Улоги

## Наводи

## Надворешни врски
* 

Категорија:Македонски филмови од 2010-тите
Категорија:Филмови на Теона Стругар Митевска
Категорија:Филмови со Зорица Нушева
Категорија:Филмови со Лабина Митевска
Категорија:Филмови со Стефан Вујисиќ
Категорија:Филмови со Петар Мирчевски
Категорија:Филмови од 2019 година
Категорија:Појавено во 2019 година во Македонија
Во Селото (Конско)

**Во селото** — археолошко наоѓалиште во гевгелиското село Конско. Во непосредната близина на црквата се пронајдени камени плочи од гробни конструкции, а исто такви гробови има и околу училиштето.

## Поврзано
*Грамади — населба и некропола од доцноантичкото време;
*Долно поле — населба од доцноантичкото време;
*Полјани — населба од доцноантичкото време;
*Попова Нива — населба и некропола од доцноантичкото време;
*Конско;
*Список на археолошки наоѓалишта во Гевгелиско;
*Список на средновековни некрополи во Македонија;

## Наводи

Категорија:Конско
Св. Атанасија (Петрово)

**Св. Атанасија** — археолошко наоѓалиште во гевгелиското село Петрово. Во селото постојат остатоци од сакрален објект граден од камен и варов малтер. Во непосредната близина се откриени и камени плочи од гробни конструкции.

## Поврзано
*Бања — средновековна црква;
*Бели Мост — населба од железното време;
*Болница — населба од доцноантичкото време;
*Вишова Нива — градиште од доцноантичкото време;
*Главата — населба од доцноантичкото време;
*Лесков Дол —  Населба од доцноантичкото време;
*Пресек - Марков Манастир — населба од доцноантичкото време - збег;
*Св. Марко — градиште — средновековно градиште;
*Петрово;
*Список на археолошки наоѓалишта во Гевгелиско;
*Список на средновековни некрополи во Македонија;

## Наводи
Иван Мрквичка

**Иван Мрквичка** (; ) (23 април 1856&nbsp;– 16 мај 1938) е сликар родум од Чешка и активен деец во уметничкиот живот на новоослободената Бугарија во доцниот 19 и почетокот на 20 век. Се смета за еден од основачите на современата бугарска уметност.

## Животопис
мини|лево|''Ратка Хаџиниколова во македонска носија'', 1880
Бил роден во селото Видим, во близина на Дуба. Студирал на академијата за ликовни уметности во Прага, а потоа на Минхенската академија. Во 1881 година по покана на властите во Источна Румелија дошол во Пловдив, каде бил назначен за учител во гимназијата „Св. Кирил и Методиј“ и каде соработувал со значајни културни дејци од градот&nbsp;— Иван Вазов, Константин Величков, Петко Каравелов, Петко Славејков.

Првата изложба ја реализирал во 1886 и одржал и две изложби со Антон Митов, кој исто бил учител во гимназијата. За време на престојот во Пловдив, Мрквичка создал некои од неговите најдобри дела: *Пловдивски пазар* (1883), *Сакаџии* (1886), *Циганска веселба* (1887), *Продавач на птици* (1887), *Пазар во Пловдив* (1888) и други.

Мрквичка се преселил во Софија во 1889, каде бил еден од основачите на Националната уметничка академија во 1896, но кратко се вратил во Пловдив во 1892 да учествува на специјална изложба во главниот павилјон на Саемот во Пловдив. Тука изложил 15 слики, меѓу кои *Улица во Пловдив*, и скулптура *Бугарија&nbsp;— покровителка на земјоделството и занаетите*. Тој го изработил и официјалниот плакат на изложбата.

Сликал сцени од секојдневниот живот, иако има и дела со историска тематика и е автор на повеќе портрети. Тој е еден од авторите на тогашниот грб на Бугарија и грбот на Софија. Станал дописен член на Бугарската академија на науки во 1918.

Синот на Иван Мрквичка, кој го носел неговото име, загинал на фронтот во Првата светска војна како бугарски офицер.

## Дела

Податотека:Ivan Mrkvička - Wedding in Momchilovtsi.jpg|*Свадба во Момчиловци*, 1885
Податотека:Plovdiv Mrkvicka.jpg|*Пазар во Пловдив*, 1888
Податотека:Zaduchnicsa 1890.jpg|мини|лево|*Задушница*, 1890
Податотека:Jan Mrkvička-Shopsko horo.jpg|*Шопско оро*, 1892
Податотека:Portrait of Princess Maria Louisa (1900).jpg|*Портрет на Марија Луиса*, 1900
Податотека:Thrace Shop Macedonia.JPG|*Три сестри: Мизија, Тракија и Македонија*, 1915


Категорија:Чешки сликари
Категорија:Дописни членови на БАН
Категорија:Родени во 1856 година
Категорија:Починати во 1938 година
Категорија:Бугарски сликари
Железна Руда

**Железни Руда** (, ) — град во  П’лзењскиот Крај на Чешка. Се наоѓа на планините Шумава, близу до границата со Баварија и германскиот град Баериш Ајзенштајн. Тој е еден од важните спортски и туристички центри на планините Шумава. Германското име на градот потекнува од средниот век, кога било пазар. Неговото германско население било протерано по 1945 година.

## Географија и клима
Железни Руда, лежејќи на див планински терен на надморска височина помеѓу 710 и 1.214 метри, е опкружен со густи зимзелени дрва. Неговата клима е студена и умереноконтинентална со умерено ладни, долги зими и ладни лета. Просечна температура во јули е  и просечната температура јануари е . Просечна годишна температура е  и има околу 967 мм врнежи.

## Места на интерес

### Природни
Градот е опкружен со шуми и зелени планини. Постојат многу популарни туристички места, како што се езерата Черне и Чертово Езеро и врв Шпичак (1.202 м).

### Историски
Историски места вклучуваат црквата Пана Марија  (со купола од источен стил), катедралата на Света Барбора (светец на рудари) и Патот на Крстот. Локалниот музеј и информативен центар се наоѓаат во куќа, која во минатото била дом на добро познато семејство на производители на стакло. Има изложба на традиционално стакло, документи и фотографии во врска со историјата, достапна во текот на целата година.

### Технички
Најдолгиот тунел за воз (1.747 m) во Чешка оди под врвот Шпичак.

## Стопанство
Локалната економија е многу зависна од туризмот затоа што Шелезни Руда е еден од најпопуларните скијачки центри на Шумава, како и почетна точка за многу патувања со пешачење од обете страни на границата. Градот, исто така, се стекна со репутација како жариште за проституција уште од Велшката револуција.

## Сообраќај
Градот се наоѓа на железничката линија што води од П’лзењ и Клатови до граничната станица кај Баериш Ајзенштајн, по име *Железни Руда-Алжбетин* во Чешка. Оваа станица е поделена со националната граница помеѓу Чешката Република и Германија.

## Наводи

Категорија:Градови во Чешка
Категорија:Координати на Википодатоците
Категорија:Германско-чешки гранични премини
Категорија:Шумава
Свети Илија (Давидово)

**Свети Илија** — археолошко наоѓалиште во гевгелиското село Давидово. На 200&nbsp;м североисточно од селото има многу градежен материјал и големи камени од гробни конструкции.

## Поврзано
*Брест — населба од доцноантичко време;
*Варијанта — населба и некропола од доцноантичкото време;
*Градиште — населба од римското време;
*Гробишта - Река — доцноантичка некропола;
*Селиште — доцноантичка населба;
*Давидово;
*Список на археолошки наоѓалишта во Гевгелиско;
*Список на средновековни некрополи во Македонија;

## Наводи

Категорија:Давидово
Тројцата заробеници

**Тројцата заробеници** (српски: *Три сужња*) - српска епска (јуначка) песна. Песната прв ја запишал Вук Караџиќ, кој ја слушнал од слепиот пејач Ѓура Милутиновиќ Црногорац.

## Содржина
Војводите Вуксан, Лијеш и Селак Васојевиќ се затворени кај пашата од Скадар поради тоа што не плаќале арач. Притоа, Лијеш и Селак жалат за своите мајки, сестри, невести и за имотот, додека само Вуксан се држи јуначки. Потоа, џелатот ги повикува затворениците еден по еден, лажејќи ги дека пашата добил откуп за нив, но само што ќе излезат од затворската ќелија, тој им ги сече главите на војводите Селак и Лијеш. На истиот начин, џелатот го повикува и Вуксан да излезе, но тој бара да му ги ослободат рацете за да ја соблече скапоцената облека. Тогаш, Вуксан му ја зема сабјата на џелатот, го убива и бега од затворот. Пашата пушта потера по него, но Вуксан ги убива триесетмината прогонители. На мостот на реката Бојана го запираат оџата и кадијата, но Вуксан ги убива и нив, по што успева да ѝ побегне на потерата и среќно да стигне дома.

## Осврт кон песната
Главниот јунак во песната, Вуксан, се одликува не само со јунаштво, туку и со ретка памет. Во мигот кога треба да биде погубен, тој не ги жали ниту мајка си, ни сестра си, ни сопругата, ни имотот, туку жали што ќе умре без замена. Неговите зборови имаат длабока смисла: „Ако таму напред немам каде / ни назад немам каде да се вратам“.

## Наводи

Категорија: Српски епски песни
Џеки Стјуарт

**Сер Џон Јанг „Џеки“ Стјуарт**, РБИ   (роден на 11 јуни 1939 година) е британски поранешен возач на трки во Формула 1 од Шкотска. Со прекар како „Летечкиот Шкотланѓанец“, тој се натпреварувал во Формула 1 помеѓу 1965 и 1973 година, освојувајќи три Светски првенства за возачи и двапати завршувајќи како второпласиран во текот на тие девет сезони. Многумина го сметаат за еден од најголемите возачи во историјата на спортот.

Надвор од Формула 1, тој тесно ја пропуштил победата при неговиот прв обид на Индијанаполис 500 во 1966 година, а се натпреварувал во серијалот Кан-Ам во 1970 и 1971 година. Помеѓу 1997 и 1999 година, во партнерство со неговиот син, Пол, тој бил директор на тимот Стјуарт Франд При Рејсинг Формила 1 .

Стјуарт исто така се залагал за подобрувањето на безбедноста на моторните трки, организирајќи кампањи за подобри медицински установи и подобрувања на патеките за моторите.

По смртта на Џон Сертиз во 2017 година, тој е последниот преживеан светски шампион на Формула 1 од 1960-тите.

## Наводи

Категорија:Живи луѓе
Категорија:Родени во 1939 година
Категорија:Офицери на Редот на Британската Империја
Категорија:Витези-бакалауреати
Категорија:Прваци во Формула 1
Категорија:Сите статии за дополнување
Категорија:Возачи на БРМ во Формула 1
Категорија:Возачи на Тирел во Формула 1
Битката на Мишар (епска песна)

**Битката на Мишар** (српски: *Бој на Мишару*) - српска епска песна. Песната прв ја запишал Вук Караџиќ, кој ја слушнал од слепиот пејач Филип Вишњиќ. Притоа, според мислењето на Караџиќ, Вишњиќ самиот ја измислил песната.

## Содржина
Два гаврана полетуваат од полето кај Мишар, во близина на Шабац, и слетуваат на кулата на капетанот Кулин. Неговата сопруга ги прашува, дали го виделе нејзиниот маж, кој заминал со голема војска со намера да ги задуши немирите во Србија, да го фати Караѓорѓе Петровиќ и да ги убие српските старешини. Гавраните одговараат дека биел сведоци на Битката на Мишар, каде се судриле 15.000 српски војници и 100.000 турски војници при што победила српската војска, а капетанот Кулин и повеќе други турски старешини биле убиени.

## Осврт кон песната
Во песната е присутен шаблонот кој често се среќава во народната епика - гавраните одговараат на сите прашања за текот на битката. Меѓутоа, и покрај ова општо место, песната не изгубила ништо од својата убавина, зашто е заснована врз контрастот: на главните прашања на сопругата на Кулин, гавраните даваат спротивен, за  неа неочекуван одговор. Освен тоа, и прашањата и одговорите течат многу живо, растејќи едни од другите, и тоа сè побрзо и посилно онака како што се ближи крајот на песната. Притоа, меѓу сопругата на Кулин и гавраните се води вистински двобој со зборови, изведен извонредно вешто и силно. Во поинаква ситуација, гавраните би му делувале на современиот читател наивно и жалосно, но во оваа песна, како гласници на победата на народот, тие само го зголемуваат поетскиот вкус и ги оживуваат патријархалните времиња кога во борбата против надмоќниот непријател се барале и се наоѓале сојузници дури и во птиците.

## Наводи

Категорија:Српски епски песни
Ален Прост

**Ален Мари Паскал Прост** РБИ (роден на 24 февруари 1955 година)  е пензиониран француски возач на трки и четирикратен шампион на возачи на Формула 1. Од 1987 до 2001 година го држел рекордот за најмногу победи на Гран-при и се смета за еден од најголемите возачи на Ф1 досега. Михаел Шумахер го надминал Прост со вкупно 51 победа на ГП на Белгија во 2001 година. Во 1999 година, Прост ја добил Светската награда за спорт на векот во категоријата моторни спортови.

## Наводи

Категорија:Луѓе од Рено
Категорија:Прваци во Формула 1
Категорија:Возачи на Ферари во Формула 1
Категорија:Витези на Легијата на честа
Категорија:Живи луѓе
Категорија:Родени во 1955 година
Категорија:Француски возачи на Формула 1
Категорија:Возачи на Вилијамс во Формула 1
Категорија:Возачи на Мекларен во Формула 1
Категорија:Возачи на Рено во Формула 1
Никица Клинчарски

**Никица Клинчарски** (, ) — поранешен југословенски фудбалер.

## Кариера

Играл за белградски Партизан во два наврата (1975-85 и 1987-89) и по бројот на одиграни натпревари се наоѓа на трето место после Момчило Вукотиќ и Саша Илиќ. Одреден период бил и капитен на клубот. Како играч на Партизан има освоено две првенства (1973, 1983) и еден Куп на Југославија (1989).

Од 1985 до 1988 играл мал фудбал во САД во екипите Американс од Лас Вегас (1985), Питсбург Спирит (1985-1986) и Чикаго Стинг (1986-1987). После враќањето во редовите на Партизан (1987-1989) една сезона игра во Фролунда, Шведска, а играчката кариера ја завршува во АИК од Бачка Топола (1989-1991).

Играл за Југославија на олимписките игри во Москва 1980. Има 8 настапи за А репрезентацијата на СФРЈ и им постигнато еден гол.

По кариерата како играч се посветил на работтата како тренер. Од 1994 работел како тренер во Младинската школа на Партизан. Од 1995 до 2000 бил селектор на кадетската репрезентација на Србија со која освојува четврто место на Европското првенство за кадети во Данска.

## Голови за репрезентација

## Успеси
* **Партизан**
** Првенство на Југославија во фудбал (1977/78), Првенство на Југославија во фудбал (1982/83).
** Куп на Југославија во фудбал 1988/89.

## Наводи

Категорија:Фудбалери од Берово
Категорија:Фудбалери на ФК Партизан
Категорија:Фудбалски тренери од Берово
Категорија:Југословенски фудбалери
Нелсон Пике

**Нелсон Пике Соуто Мајор** ( Portuguese pronunciation:  , роден на 17 август 1952 година), познат како **Нелсон Пике**, е бразилски поранешен возач на моторни трки и стопанственик. Од своето пензионирање, Пике, трипати бил светски шампион, и со тоа станал еден од најголемите возачи на Формула 1 во различни анкети на моторспортот.

Пике имал кратка кариера во тенисот пред да го изгуби интересот за спортот и после тоа започнал со картин, каде го сокрил својот идентитет, со цел неговиот татко да му го открие хобито. Тој станал бразилскиот национален шампион во картинг во 1971–72 година и го освоил првенството во Формула Ве во 1976 година. Со совет од Емерсон Фитипалди, Пике отишол во Европа за понатамошен успех со тоа што ги презел рекордниот број победи во Формула Три во 1978 година, поразувајќи го целокупниот рекорд на Џеки Стјуарт .

Во истата година, тој го направил своето деби во Формула 1 со тимот на „Енсигна“ и возел за Мекларен и Брабхам. Во 1979 година, Пике се преселил во тимот на Брабхам и го заврши првенството како вицешампион во 1980 година пред да го освои првенството во 1981 година. По лошите настапи на Пике во 1982 година, во наредната 1983 година го освоил неговото второ светско првенство. Во сезоната 1984–85, Пике уште еднаш ги загубил шансите да го освои првенството, но успеал да оствари три победи во тој период. Тој се преселил во тимот на Вилијамс во 1986 година и бил кандидат за титула до последното коло во Австралија. Пике го освоил своето трето и последно првенство во 1987 година за време на жешката битка со соиграчот Најџел Мансел. После тоа, Пике се преселил во Лотус во сезоната 1988-1989 година, кога го доживеал својот трет пад во формата. Крајот на кариерата го завршил во тимот на Бенетон во 1990-1999 година, каде успеал да победи на три трки пред да се пензионира.

Откако се повлекол од Формула 1, Пике се обидел со Индијанаполис 500 две години. Тој, исто така, се прошетал на спортски трки со автомобили на различни точки за време и по неговата кариера во Формула 1. Пике во моментов е во пензија и работи неколку бизниси во Бразил. Тој исто така управува со неговите синови Нелсон Пике Џуниор и Педро Пике, кои исто така се професионални возачи на трки.

## Раниот живот и кариера

## Наводи

Категорија:Прваци во Формула 1
Категорија:Бразилски возачи на Формула 1
Категорија:Бразилски автомобилисти
Категорија:Живи луѓе
Категорија:Родени во 1952 година
Категорија:Возачи на Бенетон во Формула 1
Категорија:Возачи на Вилијамс во Формула 1
Категорија:Возачи на Брабам во Формула 1
Категорија:Возачи на Енсајн во Формула 1
Садов (Серменин)

**Садов ** — археолошко наоѓалиште во гевгелиското село Серменин.

Претставува  некропола  од  среден век.

На  500  м југоисточно од селото, на десниот брег на реката Белица се  гледаат  камени  плочи  од гробни конструкции - тип циста.

## Поврзано
*Ѓурка — средновековна кула;
*Маркова Кула — средновековна тврдина;
*Подор — средновековна населба;
*Св. Илија — средновековна црква;
*Сингра — утврдена населба - збег од римското време;
*Црквиште - Селиште — средновековна црква;
*Серменин;
*Список на археолошки наоѓалишта во Гевгелиско;
*Список на средновековни некрополи во Македонија;

## Наводи
Бистерна (Прдејци)

**Бистерна** — археолошко наоѓалиште во гевгелиското село Прдејци.

Наоѓалиштето е прогласено за културно наследство на Македонија. Наодите се чуваат во Музејот во Гевгелија.

## Местоположба

Наоаѓалиштето се наоѓа на 500 метри северозападно од селото Прдејци, во плантажите на „Вино-југ“ од Гевгелија.

## Историја

Било прогласено за културно наследство на Македонија со решение од 31 декември 2003 година од страна на Републичкиот завод за заштита на спомениците на културата.

## Опис

На површина од околу 2 хектара се откриени делови од овални јами со пречник од 1,5-2 метри и длабочина од 0,80-1,20 метри, во кои се најдени фрагменти од керамички тави со груба фактура и рачно работење, како и камени и кремени орудија. На поголем дел од наоѓалиштето се среќаваат фрагменти од керамички садови, питоси, тегули и имбрекси, архитектонска пластика, а најден е и дел од надгробна стела. Исто така, пронајдени се и траги од објекти градени од кршен камен и тегули, поврзани со варов малтер, мозаични подови, ќерамички тубулуси и суспензури. Во долниот дел на плантажата е откриена и поголема еднокорабна црква со траги од фрескоживопис. Масивните ѕидови на објектот се градени од кршен камен и варов малтер.

## Поврзано
* Ветка Црква — сакрален објект од римското време;
* Колник — старохристијанска базилика;
* Прдејци;
* Список на археолошки наоѓалишта во Гевгелиско; и
* Список на средновековни некрополи во Македонија.

## Наводи

## Надворешни врски

Категорија:Прдејци
Манастирчето (Стојаково)

**Манастирчето** — археолошко наоѓалиште во богданското село Стојаково. На западната периферија од селото, во дворот на шталите на ЗИК „Вино-југ“ се гледаат грамади од камени фрагменти од покривни ќерамиди. Во непосредната близина има и камени плочи од гробни конструкции - тип циста.

## Поврзано
*Друмот I — Мост од римско време;
*Друмот II — Мост од римско време;
*Зад Камен — населба од доцноантичкото време;
*Кошкут — населба и некропола од доцноантичкото време ;
*Сред Село — населба од железното време;
*Шипков Дол — населба од хеленистичкото време и некропола од доцноантичкото време;
*Стојаково;
*Список на археолошки наоѓалишта во Гевгелиско;
*Список на средновековни некрополи во Македонија;

## Наводи

Категорија:Стојаково
Гробишта (Николиќ)

**Гробишта** — археолошко наоѓалиште во дојранското село Николиќ. На околу 500m североисточно од селото, во селските гробишта се наоѓаат остатоци од мала црква. Пронајдени се сосема ситни фрагменти од фрескоживопис и повеќе парчиња од архитектонска мермерна и камена пластика.

## Поврзано
*Агизмо — средновековен сакрален објект;
*Лагер - Стари Лозишта — населба од хеленистичкото и доцноантичкото време;
*Старо Село — средновековна црква и некропола;
*Црквиште — старохристијанска базилика;
*Николиќ;
*Список на археолошки наоѓалишта во Дојранско;
*Список на средновековни некрополи во Македонија;

## Наводи

Категорија:Николиќ
Старо Село (Николиќ)

**Старо Село** — археолошко наоѓалиште во дојранското село Николиќ. На 1&nbsp;км источно од селото и 500&nbsp;м западно од границата со денешна Грција се гледаат остатоци од сакрален објект и околу него мала некропола.

## Поврзано
*Агизмо — средновековен сакрален објект;
*Гробишта — средновековна црква и некропола;
*Лагер - Стари Лозишта — населба од хеленистичкото и доцноантичкото време;
*Црквиште — старохристијанска базилика;
*Николиќ;
*Список на археолошки наоѓалишта во Дојранско;
*Список на средновековни некрополи во Македонија;

## Наводи

Категорија:Николиќ
Кај Училиштето (Нов Дојран)

**Кај Училиштето** — археолошко наоѓалиште во Нов Дојран. На северната периферија на населбата, во непосредна близина на училиштето, откриени се остатоци од еднокорабна црква градена од кршен камен и варов малтер. Близу до нив откриени се и остатоци од некропола со гробови од камени плочи.

## Поврзано
*Кула — утврдена населба од римското време;
*Манастир — населба и некропола од римското, доцноантичкото и старохристијанското време;
*Манастир — средновековна црква и некропола;
*Топлец — Терми од римското време;
*Црквиште — старохристијанска базилика;
*Червиканско Поле — депо на монети од хеленистичкото време;
*Нов Дојран;
*Список на археолошки наоѓалишта во Дојранско;
*Список на средновековни некрополи во Македонија;

## Наводи
Манастир (средновековна црква и некропола во Нов Дојран)

*Не го поистоветувајте со античкото археолошко наоѓалиште во Нов Дојран, [[Манастир (античка населба и некропола во Нов Дојран)|Манастир]] *

**Манастир** — археолошко наоѓалиште во дојранскиот град Нов Дојран. Во подножјето на активната црква, во 1958 година со ископувањето на 
Археолошкиот музеј во Скопје биле откриени остатоци од постар црковен објект и некропола. Истражени се 20 гроба со камена конструкција во кој имало наоди карактеристични за IX до X век.

## Поврзано
*Кула — утврдена населба од римското време;
*Манастир — населба и некропола од римското, доцноантичкото и старохристијанското време;
*Топлец — Терми од римското време;
*Црквиште — старохристијанска базилика;
*Червиканско Поле — депо на монети од хеленистичкото време;
*Нов Дојран;
*Список на археолошки наоѓалишта во Дојранско;
*Список на средновековни некрополи во Македонија;

## Наводи

Категорија:Нов Дојран
Џентлменска спогодба (филм од 1947)

**Џентлменска спогодба** (англиски: *Gentleman's Agreement*) - американски филм од 1947 година, во режија на Елија Казан (Elia Kazan), според сценариото на Мос Харт (Moss Hart), засновано врз истоимената книга на Лора З. Хобсон (Laure Z. Hobson). Главните улоги ги граат: Грегори Пек (Gregory Peck), Дороти Мегваер (Dorothy McGuire), Селест Холм (Celeste Holm) и Џон Гарфилд (John Garfield). Иако предизвикал големи контроверзи, филмот бил номиниран за „Оскар“ во осум категории, а освоил три: Оскар за најдобар филм, Оскар за најдобра глумица во споредна улога (Селест Холм) и Оскар за најдобар режисер (Елија Казан).

## Синопсис
Еден новинар (го игра Пек) се претставува како Евреин со цел да ги провери недовербата и антипатијата кон Евреите во Њујорк и во богатите населби во Конектикат.

## Надворешни врски
*
* 
*
*

## Наводи

Категорија:Филмови од 1947 година
Категорија:Антисемитизам во САД
Категорија:Добитници на оскар за најдобар филм
Категорија:Филмови на англиски јазик
Категорија:Американски филмови
Категорија:Црно-бели филмови
Категорија:Филмови за новинари
Категорија:Филмови на Елија Казан
Категорија:Филмови со Грегори Пек
Категорија:Филмови со Селест Холм
Категорија:Филмови со Џон Гарфилд
Категорија:Филмови со Дороти Мегваер
Категорија:Филмови чие дејствие се одвива во Њујорк
Категорија:Филмови чие дејствие се одвива во Конектикат
Хуан Мануел Фанхио

**Хуан Мануел Фанхио** (; ,  — , ), често правописно неправилно ***Фанџо*** – аргентински возач наФормула 1.

Фанхио доминирал во првата деценија од натпреварите во Формула 1.
Освојио је пет титула најбољег возача сезоне:
# 1951 со тимот Алфа Ромео
# 1954 со Масерати
# 1955 со Мерцедес-Бенц
# 1956 со Ферари
# 1957 *(повторно)* со Масерати

Тој рекорд од пет титули го соборил Михаел Шумахер пола век подоцна.

## Поврзано
* Историја на Формула 1
мини|лево|200п|Фанхио во олдтајмер, 1986 година

## Наводи

## Надворешни врски

* Juan Manuel Fangio Website
* Statistical analysis of drivers, 1950–2013
* Maserati Celebrates Fangio
* Juan Manuel Fangio Museum 
* Amigos de Fangio 
* 

Категорија:Аргентински возачи на Формула 1
Категорија:Прваци во Формула 1
Категорија:Возачи на Алфа Ромео во Формула 1
Категорија:Возачи на Мазерати во Формула 1
Категорија:Возачи на Мерцедес-Бенц во Формула 1
Категорија:Возачи на Ферари во Формула 1
Епи

**Епи** (бислама: *Epi*) е остров во покраината Шефа во Вануату.

## Население
Според податоците  од 1986 година островот имал население од 3.035 жители, а според пописот од 2009 година островот имал население од 5.200 жители.

На островот Епи се зборуваат: бјериски јазик, маиски јазик, бакиски јазик, бјерепски јазик и ламенски јазик.
На островот функционирал *Средното училиште Епи*, како и болницата *Ваенали*.

## Географија
Островот е долг 43 километри, широк до 18 километри со вкупна површина од 444&nbsp;км2. Вкупниот брег на островот е 130 километри. 
Епи е остров со вулканско потекло и највисока точка е Помаре со 833 метри надморска висина. Во непосредна близина на Епи се островите Намука и Ламен.

Во северозападниот дел на островот се наоѓа Ламенскиот Залив, каде има песочни плажи. Во заливот има и корален гребен. ’Ртот Форланд се наоѓа на западниот брег на Епи. Во североисточниот дел на островот се наоѓа Драмондскиот Залив каде се наоѓа и Заштитената морска област  Никаура. Оваа област била основана во 2000 година. На островот има три мали езера со свежа вода.

## Историја
Епи претрпел иселување во 19 век, до степен што ова иселување било најголемо од сите острови во Вануату. Има податоци дека во минатото островот бил многу повеќе јазично разновиден, за разлика од денес. Луѓето од внатрешноста на островот биле преселени на брегот.

## Сообраќај
На Епи има два аеродрома, односно писти: Аеродром Ламенски Залив и Аеродром Валесдир.

## Наводи

## Надворешни врски
*Јазици на Епи 
*Приказни од Епи 
*Туристичка страница за Епи
*.htm Сместување на Епи 

Категорија:Острови во Вануату
Категорија:Шефа
Ламен

**Ламен** (бислама: *Lamen*) е ненаселен остров во покраината Шефа во Вануату.

## Географија
Ламен се наоѓа на само 1 километар западно од Епи. Во правец север-југ островот е долг 1.6 километри, а во правец исток-запад е 1.2 километри широк. Островот е рамен и се проценува дека надморската висина на островот е околу 34 метри.

## Население
Според податоците од 2015 година,  на островот имало население од 459 жители и 93 домаќинства. На островот се зборува ламенскиот јазик.

## Наводи

## Надворешни врски
* Светски крстарења: Ламенски Залив

Категорија:Острови во Вануату
Категорија:Шефа
Категорија:Шепардски Острови
France Football

***France Football*** е француско неделно списание кое содржи фудбалски вести од целиот свет. Тоа е едно од најреномираните спортски публикации во Европа, претежно поради неговите фотографски извештаи, ексклузивни интервјуа и точната статистика на натпреварите од УЕФА Лигата на шампионите како и широкото покривање на Европските фудбалски лиги. Списанието за првпат било објавено во 1946 година и во моментов е со седиште во Париз.

## Награди
Некој награди којшто ги има доделено *France Football* се:

# Златна топка
# Златна топка за жени
# Трофеј Копа
# Француски фудбалер на годината
# Трофеј Јашин

## Наводи

## Надворешни врски
* Ballon d'Or - France Football (француски)

Ф
Ф
Намука

**Намука**  (бислама: *Namuka*) е ненаселен остров во покраината Шефа во Вануату. Островот е дел од групата на Шепардови Острови.

## Географија
Намука се наоѓа непосредно до јужниот брег на островот Епи. Островот не е населен. На Намука има бели плажи, а околу островот има корален гребен.

## Наводи

## Поврзано
* Острови во Вануату
* Шефа

Категорија:Острови во Вануату
Категорија:Шефа
Острови во Света Луција

**Островите во [[Света Луција]]** ги опфаќаат малите островчиња и издигнати карпи кои се непостредно до брегот на главниот остров Света Луција. 

## Острови
Целосен список на островчиња и карпи во Света Луција:

* *Грос Луп*, карпи
* Фус
* Лапис
* Рамие
* Руше
* Де Бато
* Денери
* Мал Фригат 
* Голем Фригат 
* Праслин
* *Ливерпул*, карпи
* Лилет
* Скорпион
* Голема Марија
* Мала Марија
* *Балембуш*, карпи
* Неименувана карпа во Блек Беј
* *[[Тапјон]]*, карпа
* Рет
* Пиџин
* *Бурго*, карпи

## Поврзано
* Света Луција

## Надворешни  врски
* Пиџин, Света Луција

Категорија:Острови во Света Луција
Деветтиот круг (филм од 1960)

**Деветтиот круг** (хрватски: *Deveti kru*g) - југословенски филм од 1960 година, во режија на Франце Штиглиц, според сценариото на Зора Дирнбах. Автор на сценографијата е Желимир Загота, снимател е Иван Маринчек, а музиката е дело на Бранимир Сакач. Главните улоги ги играат: Душица Жегарац, Борис Дворник, Бранко Татиќ, Ервина Драгман, Драган Миливојевиќ, Беба Лончар, Вера Мисита и Михајло Костиќ.

## Синопсис
Дејствието на филмот се одвива во Загреб, во 1941 година. Едно еврејско семејство ги посетува своите пријатели при што Рут поскаува да преноќи. Утредента, домаќинот ја попраќа Рут до нејзиниот дом, а таму се сведоци на депортирањето на нејзиното семејство в логор. За да ја заштитат Рут, брачниот пат Војновиќ одлучуваат својот син Иво (го игра Дворник) фиктивно да го оженат со Рут (ја игра Жегарац). По венчавката, Иво е незадоволен, бидејќи со него се шегуваат неговите колеги-студенти, а освен тоа, бракот му пречи да се гледа со својата девојка Магда (ја игра Лончар). Затоа, Рут се обидува да побегне, но во последен миг, таткото на Иво (го игра Татиќ) ја спасува од усташите. Тогаш, Иво го менува својот однос и се вљубува во неа, но по една немила сцена во паркот, Рут цело време седи затворена во станот. Еднаш, таа излегува надвор и усташите ја заробуваат. И покрај противењето на родителите, Иво е решен по секоја цена да ја најде Рут. Најпосле, тој влегува во концентрациониот логор, каде ја наоѓа во „деветтиот круг“, т.е. во оној дел од логорот во кој чуварите ги измачуваат девојките. Ноќта, тој и Рут се обидуваат да побегнат од логорот. Меѓутоа, Рут не може да се префрли преку оградата, па Иво останува со неа, но во тој миг, чуварите пуштаат струја во оградата.

## Наводи

Категорија:Југословенски филмови
Категорија:Хрватски филмови
Категорија:Црно-бели филмови
Категорија:Филмови на Франце Штиглиц
Категорија:Филмови со Душица Жегарац
Категорија:Филмови со Борис Дворник
Категорија:Филмови со Бранко Татиќ
Категорија:Филмови со Ервина Драгман
Категорија:Филмови со Драган Миливојевиќ
Категорија:Филмови со Беба Лончар
Категорија:Филмови со Михајло Костиќ
Категорија:Филмови на хрватски јазик
Категорија:Филмови за холокаустот
Категорија:Филмови чие дејствие се одвива во Загреб
Категорија:Филмови од 1960 година
Црква (Виничани)

**Црква** — археолошко наоѓалиште во велешкото село Виничани. Претставува средновековна црква и некропола. На источниот дел од селото се гледаат грамади од камења и остатоци од темели на мала еднокорабна црква со димензии од 6 × 4m, со апсида на источната страна. Околу црквата има гробови градени од камени плочи.

## Поврзано
*Абдови Карпи — населба од римското време;
*Алишовски Пат — некропола од доцноантичкото време;
*Бурлатица — населба од доцноантичкото време и некропола од раниот Среден век;
*Гробовите — некропола до доцноантичкото време;
*Гумења — населба и некропола од римското време;
*Дупен Камен — осамен наод од римското време;
*Ѓургевица — населба од римското време;
*Св. Илија — населба од бронзеното време и утврдена населба од римското време;
*Тумба — некропола од доцен Среден век;
*Виничани;
*Список на археолошки наоѓалишта во Велешко;
*Список на средновековни некрополи во Македонија;

## Наводи

Категорија:Виничани
Аниште (Фурка)

**Аниште** — археолошко наоѓалиште во дојранското село Фурка. На 3&nbsp;км северозападно од селото, во непосредната близина на асфалтниот пат Валандово-Дојран, во нивата на Р. Ризов се среќаваат фрагменти од керамички садови и градежен материјал. Откриени се и камени плочи од гробни конструкции.

## Поврзано
*Деволски Мост — средновековен мост;
*Манастир — средновековен сакрален објект;
*Црвеница — средновековна населба;
*Фурка;
*Список на археолошки наоѓалишта во Дојранско;
*Список на средновековни некрополи во Македонија;

## Наводи

Категорија:Фурка
Црква (Водоврати)

**Црква** — археолошко наоѓалиште во велешкото село Виничани. Претставува средновековна црква и некропола. Западно од селото, во нивата на Ј. Кришан (учителка), има грамади од градежен материјал и, според изворното предание, остатоци од средновековна црква. Во непосредната близина, во профилот има видливи гробови со конструкција од камени плочи.

## Поврзано
*Видин — населба од бронзеното и раноантичкото време;
*Водовратски Пат — некропола од преминот на бронзеното во железното време;
*Главје — населба од неолитското време;
*Мелништа — населба и некропола од доцноантичкото време;
*Црквиште — осамен наод римското време;
*Водоврати;
*Список на археолошки наоѓалишта во Велешко;
*Список на средновековни некрополи во Македонија;

## Наводи

Категорија:Водоврати
Црква (Кочилари)

**Црква** — археолошко наоѓалиште во велешкото село Кочилари. Претставува средновековна црква и некропола. На 2&nbsp;км југоисточно од селото, до патот што води за селото Убого се забележуваат грамади камења, а и контури на мал објект — црква. Во непосредната близина се гледаат и контури на гробови градени од камени плочи, со насоченост исток-запад.

## Поврзано
*Селиште — населба од римско време

## Наводи

Категорија:Кочилари